Prima ninsoare a căzut, luni, la altitudini de peste 2.000 de metri, în Munţii Făgăraş, la Bâlea Lac, în judeţul Sibiu, unde temperaturile au scăzut zero grade, transmite corespondentul MEDIAFAX.

La Bâlea Lac a început să ningă luni după-amiaza şi la peste 2.000 de metri, în Munţii Făgăraş, ninsoarea este spulberată.

Zăpada s-a aşternut răzleţ, sub formă de petice în zona cabanelor de la Bâlea.

Temperaturile la Bâlea Lac sunt de minus două grade Celsius, la ora transmiterii acestei ştiri, iar în timpul nopţii se prognozează minus zece grade Celsius.

Potrivit reprezentanţilor Direcţiei Regionale de Drumuri şi Poduri (DRDP) Braşov, pe Transfăgărăşan nu se acţionează în timpul nopţii, pentru că este prea periculos. Deocamdată DRDP are un utilaj cu lamă şi răspânditor de sare şi o freză, pentru cazul în care va fi necesară intervenţia pe şosea, iar la nevoie, utilajele pot fi suplimentate.

Distribuie articolul: Facebook

Twitter

Email

Listare

